पंजाब में कोरोना के 124 नए केस मिले, 6 मरीजों की मौत
पंजाब में शनिवार को छह और कोविड मरीजों की मौत हो गयी वहीं संक्रमण के 124 नए मामले सामने आए। यह जानकारी यहां जारी एक मेडिकल बुलेटिन में दी गयी है।
चंडीगढ़: पंजाब में शनिवार को छह और कोविड मरीजों की मौत हो गयी वहीं संक्रमण के 124 नए मामले सामने आए। यह जानकारी यहां जारी एक मेडिकल बुलेटिन में दी गयी है। राज्य में मृतकों और संक्रमितों की कुल संख्या बढ़कर क्रमशः 16,177 और 5,97,469 हो गयी है। राज्य में अभी 1,674 मरीजों का इलाज चल रहा है और ठीक हो चुके मरीजों की संख्या 5,79,618 हो गयी है। इस बीच, चंडीगढ़ में संक्रमण के आठ नए मामले सामने आए जिससे कुल संख्या बढ़कर 61,823 हो गयी। एक बुलेटिन के अनुसार, केंद्र शासित प्रदेश में उपचाराधीन मरीजों की संख्या 100 है। इस बीच जम्मू-कश्मीर में शनिवार को कोरेाना वायरस से संक्रमण के 185 नए मामले दर्ज किए गए जिससे संक्रमितों की कुल संख्या बढ़कर 3,18,469 हो गयी। अधिकारियों ने बताया कि दो और मरीजों की मौत के साथ मरने वालों की संख्या 4,356 हो गई। उन्होंने कहा कि नए मामलों में से 74 जम्मू संभाग से और 111 कश्मीर संभाग से हैं। हरियाणा में शनिवार को आठ कोविड मरीजों की मौत हो गयी जबकि संक्रमण के 38 नए मामले सामने आए। राज्य में मृतकों और संक्रमितों की कुल संख्या क्रमश: 9,542 और 7,69,243 हो गयी है। राज्य में अभी 973 मरीजों का इलाज चल रहा है।